**Ministru kabineta rīkojuma projekta**

**„****Par** **profesionālās izglītības kompetences centra statusa piešķiršanu Daugavpils Dizaina un mākslas vidusskolai „Saules skola””**

**sākotnējās** **ietekmes novērtējuma**

**ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par profesionālās izglītības kompetences centra statusa piešķiršanu Daugavpils Dizaina un mākslas vidusskolai „Saules skola”” (turpmāk – Projekts) sagatavots atbilstoši Profesionālās izglītības likuma 15.¹ panta trešajai un ceturtajai daļai, kā arī atbilstoši Ministru kabineta 2015.gada 25.augusta noteikumiem Nr.495 „Kārtība, kādā piešķir un anulē profesionālās izglītības kompetences centra statusu mākslas, mūzikas vai dejas jomā” (turpmāk – MK noteikumi Nr.495).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kultūras ministrija (turpmāk – ministrija) 2016.gada 13.decembrī saņēma Daugavpils Dizaina un mākslas vidusskolas „Saules skola”” (turpmāk – vidusskola) 2016.gada 12.decembra iesniegumu Nr.1-33/230 ar lūgumu izskatīt jautājumu par profesionālās izglītības kompetences centra (turpmāk – kompetences centrs) statusa piešķiršanu. Iesniegumam ir pievienoti dokumenti, kas apliecina vidusskolas atbilstību MK noteikumu Nr.495 2.punktā noteiktajiem kritērijiem. Izvērtējot vidusskolas iesniegtā apliecinājuma atbilstību, ministrija, pamatojoties uz Latvijas Nacionālā kultūras centra 2016.gada 7.februāra atzinumu Nr.3 „Par profesionālās izglītības kompetences centra statusa piešķiršanu Daugavpils Dizaina un mākslas vidusskolai „Saules skola””, kas pieņemts, balstoties uz Latvijas Nacionālā kultūras centra profesionālās izglītības kompetences centra statusa piešķiršanas un anulēšanas komisijas (izveidota 22.09.2016., rīkojums Nr.140) (turpmāk – Komisija) 2017.gada 7.februāra sēdē pieņemto (07.02.2017. protokols Nr.3), konstatēja, ka vidusskola kvalificējas kompetences centra statusa ieguvei, jo: 1.  vidusskolā kopā mācās **415 izglītojamie** (Valsts izglītības informācijas sistēmas dati uz 01.10.2016.), no kuriem **profesionālās vidējās izglītības programmās ir 140 izglītojamie** un līdztekus profesionālās ievirzes izglītības programmās – 275 izglītojamie (MK noteikumu Nr.495 2.1.2.apakšpunkts);2.  MK noteikumu Nr.495 sākotnējās ietekmes novērtējuma ziņojuma (anotācijas) I sadaļas 2.punktā ir noteikts, ka „būtisks kritērijs profesionālās izglītības kompetences centra statusa iegūšanai ir izglītības iestādes izglītības procesa kvalitātes nodrošināšana un izglītojamo mācību sasniegumu rezultātu vidējie rādītāji pēdējo divu mācību gadu laikā”. Vidusskola ir iesniegusi apliecinājumus atbilstībai MK noteikumu Nr.495 2.punktā noteiktajiem kritērijiem, balstoties uz 2014./2015. un 2015./2016.mācību gada rezultātiem: 2.1.  2014./2015.mācību gadā **96 %** izglītojamo, kuri ieguvuši profesionālo kvalifikāciju, vērtējums profesionālās kvalifikācijas eksāmenos nav bijis zemāks par 7 ballēm. 2015./2016.mācību gadā **92 %** izglītojamo, kuri ieguvuši profesionālo kvalifikāciju, vērtējums profesionālās kvalifikācijas eksāmenos nav bijis zemāks par 7 ballēm (MK noteikumu Nr.495 2.2.1.apakšpunkts); 2.2. 2014./2015.mācību gadā vidusskolas izglītojamo centralizēto eksāmenu rezultātu vērtējums vispārizglītojošajos priekšmetos vidēji vidusskolā bija **52,59%**, bet 2015./2016.mācību gadā – **51,44%** (MK noteikumu Nr.495 2.2.2.apakšpunkts);2.3. 2014./2015.mācību gadā nepietiekama mācību sasniegumu vērtējuma, neattaisnotu mācību kavējumu vai nepareizas karjeras izvēles dēļ ir atskaitīti **6%** no izglītojamiem, kuri mācās vidusskolā, bet 2015./2016.mācību gadā – **8%** no izglītojamiem, kuri mācās vidusskolā (MK noteikumu Nr.495 2.2.3.apakšpunkts);3.  vidusskola aktīvi piedalās Daugavpils pilsētas un Dienvidlatgales reģiona kultūras dzīvē, organizējot publiskus kultūras pasākumus – izstādes, konkursus un labdarības pasākumus Daugavpilī, kā arī piedalās skolēnu Dziesmu un deju svētkos, aktīvi darbojas radošos projektos. (MK noteikumu Nr.495 2.3.apakšpunkts); 4.  vidusskola atbilstoši īstenojamām izglītības programmām sadarbojas ar Daugavpils un Latgales reģiona darba devēju organizācijām un nozares komersantiem. Starp vidusskolas sadarbības partneriem un darba devējiem ir Daugavpils Marka Rotko mākslas centrs, Daugavpils teātris, Staņislava Broka Daugavpils Mūzikas vidusskola, Daugavpils Universitāte, profesionālās izglītības kompetences centrs „Daugavpils tehnikums”, profesionālās izglītības kompetences centrs „Daugavpils Būvniecības tehnikums”, Daugavpils Novadpētniecības un mākslas muzejs, biedrība „Eiroreģions „Ezeru zeme””, Daugavpils pilsētas dome, Daugavpils pilsētas domes Kultūras pārvalde, biedrība „Kāpēc 5”, SIA „Aimax”, SIA „Nemo”, SIA „Arhis”. Par īstenoto sadarbību ir saņemts rakstisks viedoklis no nozares uzņēmumiem un Daugavpils pilsētas kultūras organizācijām. Vidusskola sadarbībā ar nozares uzņēmumiem pakāpeniski ievieš darba vidē balstītu mācību modeli, nodrošina kultūras nozarē strādājošo profesionālo tālākizglītību un pilnveidi, nodrošina darba tirgus prasībām atbilstošas mācību prakses vietas vidusskolas izglītojamajiem atbilstoši licencētajām profesionālās izglītības programmām (MK noteikumu Nr.495 2.4.apakšpunkts);5.  vidusskola sadarbībā ar nozares organizācijām un komersantiem veic Latgales reģiona metodiskā centra, pedagogu tālākizglītības centra un ārpus formālās izglītības sistēmas apgūtās kompetences centra novērtēšanas funkcijas, tai skaitā:* 1. izstrādājusi **13 profesionālās izglītības programmu saturu** mākslas un dizaina nozares profesijās šādās izglītības programmās – „Reklāmas dizains” (33 214 041), „Foto dizains” (33 213 131), „Interjera dizains” (33 214 031), „Koka izstrādājumu dizains” (33 214 051), „Tekstilizstrādājumu dizains” (33 214 061), „Apģērbu dizains” (33 214 111), „Koka izstrādājumu dizains” (35b 214 051), „Tekstilizstrādājumu dizains” (35b 214 061), „Apģērbu dizains” (35b 214 111), „Foto dizains” (35b 213 131), „Interjera dizains” (35b 214 031), „Reklāmas dizains” (35b 214 041), „Vizuāli plastiskā māksla” (MK noteikumu Nr.495 2.5.1.apakšpunkts);
	2. nodrošinājusi pedagogu pieredzes apmaiņu un stažēšanos profesionālās kvalifikācijas pilnveides programmās, dalību tālākizglītības kursos, meistarklasēs valsts līmenī. Vidusskola organizē metodiskos pasākumus skolas un reģiona līmenī (mākslas dienas, valsts konkurss, olimpiādes, plenēri, izstādes, radošās darbnīcas). Starptautiskā līmenī vidusskola nodrošinājusi pedagogu dalību Erasmus+ mācību mobilitātes projektos (MK noteikumu Nr.495 2.5.2.apakšpunkts);
	3. vidusskola pēdējo 2 gadu laikā ir organizējusi valsts un starptautiska mēroga pasākumus – kursus, seminārus, meistarklases, lekcijas pedagogiem un izglītojamiem (MK noteikumu Nr.495 2.5.3.apakšpunkts);
	4. vidusskolas pedagogi ir izstrādājuši **8 mācību un metodiskos materiālus** izglītojamiem un pedagogiem speciālajos priekšmetos. Vidusskolas pedagogu izstrādātie mācību līdzekļi un metodiskie materiāli ir pieejami elektroniski tīmekļa vietnē <http://www.saules.lv/lv/Metodiskie%20materi%C4%81li> (MK noteikumu Nr.495 2.5.4.apakšpunkts);
	5. vidusskola nodrošina ārpus formālās izglītības sistēmas apgūtās profesionālās kompetences novērtēšanu profesionālās kvalifikācijas iegūšanai šādās izglītības programmās – „Apģērba dizaina speciālists”, „Tekstilizstrādājumu dizaina speciālists”, „Koka izstrādājumu dizaina speciālists”, „Vizuālās reklāmas dizaina speciālists”, „Foto dizaina speciālists”, „Interjera dizaina speciālists”. Vidusskolā ir izstrādāta shēma par ārpus formālās izglītības sistēmas apgūtas profesionālās kompetences novērtēšanas procedūru (MK noteikumu Nr.495 2.5.5.apakšpunkts);

6.  vidusskola nodrošina karjeras izglītības pasākumu īstenošanu karjeras vadības prasmju apguvei un individuālās karjeras konsultācijas tālākās izglītības un nodarbinātības izvēlei, t.sk. tikšanās un pārrunas, iesaistot arī vecākus, informācijas dienas, tikšanās ar augstskolām, studentiem, potenciālajiem darba devējiem, tikšanās ar skolas absolventiem, meistarklases, ēnu dienas tematiskas tikšanās. Individuālās un grupu nodarbības par personības analīzi, izglītojamo portfolio, CV un motivācijas vēstuļu gatavošanu, karjeras plānu veidošanu u.c. Informatīvi pasākumi vidusskolas mājas lapā [www.saules.lv](http://www.saules.lv). (MK noteikumu Nr.495 2.6.apakšpunkts);7.  vidusskola piedalās Eiropas Savienības fondu un citos ārvalstu finanšu instrumentu finansētajos projektos. Vidusskola ir īstenojusi Eiropas Reģionālās attīstības fonda darbības programmas 3.1.1.1.aktivitātes „Mācību aprīkojuma modernizācija un infrastruktūras uzlabošana profesionālās izglītības programmu īstenošanai” projektu „Daugavpils mākslas vidusskolas „Saules skola” mācību aprīkojuma modernizācija un infrastruktūras uzlabošana” (Nr.3DP/3.1.1.1.0/10/IPIA/VIAA/003), Eiropas Sociālā fonda darbības programmas „Cilvēkresursi un nodarbinātība” papildinājuma 1.2.2.1.5.apakšaktivitātes „Pedagogu konkurētspējas veicināšana izglītības sistēmas optimizācijas apstākļos” projektu „Pedagogu konkurētspējas veicināšana izglītības sistēmas optimizācijas apstākļos” (Nr.2009/0196/1DP/1.2.2.1.5/09/IPIA/VIAA/001), Eiropas Sociālā fonda darbības programmas „Cilvēkresursi un nodarbinātība” papildinājuma 1.2.1.2.3.apakšaktivitātes „Vispārējās izglītības pedagogu kompetences paaugstināšana un prasmju atjaunošana” projektu „Vispārējās izglītības pedagogu tālākizglītība”(Nr.2010/0062/1DP/1.2.1.2.3/09/IPIA/VIAA/003, Eiropas Sociālā fonda darbības programmas „Cilvēkresursi un nodarbinātība” papildinājuma 1.2.1.1.2.apakšaktivitātes „Profesionālajā izglītībā iesaistīto pedagogu kompetences paaugstināšana” projektu „Profesionālo mācību priekšmetu pedagogu un prakses vadītāju teorētisko zināšanu un praktisko kompetenču paaugstināšana” (Nr.2010/0043/1DP/1.2.1.1.2/09/IPIA/VIAA/001) un projektu „Profesionālās kultūrizglītības pedagogu tālākizglītība” (Nr. 2009/0208/1DP/1.2.1.1.2/09/IPIA/VIAA/005) (MK noteikumu Nr.495 2.7.apakšpunkts);8.  vidusskolas izglītojamie piedalās starptautiskajās apmaiņas programmā Erasmus+, projektā Euroscola, Latvijas –Lietuvas pārrobežu sadarbības programmas atbalstītā projektā „Radošo industriju attīstība Latvijas – Lietuvas pierobežas reģionos”, kā arī Valsts kultūrkapitāla fonda projektos (MK noteikumu Nr.495 2.8.apakšpunkts);9.  vidusskolas izglītojamie piedalās valsts konkursos, nacionālos un starptautiskos konkursos, festivālos un meistarklasēs. Iegūtas medaļas un augstas vietas – *Euroskills* 2016 disciplīnā „Modes tehnoloģijas”, gadskārtējā Rīgas starptautiskajā dizaina izstādē *Dizaina Sala* (MK noteikumu Nr.495 2.9.apakšpunkts).Pēc kompetences centra statusa piešķiršanas vidusskolas nosaukums būs „Profesionālās izglītības kompetences centrs „Daugavpils Dizaina un mākslas vidusskola „Saules skola””.  |
| 3. | Projekta izstrādē iesaistītās institūcijas | Ministrija, vidusskola, Latvijas Nacionālais kultūras centrs, Daugavpils pilsētas dome. |
| 4. |  Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Vidusskolas 415 izglītojamie, 44 pedagoģiskā personāla darbinieki, 6 administrācijas darbinieki, 32 tehniskā personāla darbinieki.  |
| 2. | Tiesiskā regulējuma ietekme uz tautsaimniecību un administratīvo slogu | Projekts nodrošina vidusskolai, pamatojoties uz labiem darbības rezultātiem, iegūt kompetences centra statusu.  |
| 3. | Administratīvo izmaksu monetārs novērtējums | Vidusskolas īstenotajās profesionālās izglītības programmās pedagogu darba samaksai – piemērojama 10% piemaksa. 2018.gadā un turpmākajos gados minēto piemaksu nodrošināšanai ir nepieciešams papildu finansējums. |
| 4. |  Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | **2017.gads** | Turpmākie trīs gadi (*euro*) |
| **2018.** | **2019.** | **2020.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu | Izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 1 008 788 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 563 503 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 445 285 | 0 | 0 | 0 | 0 |
| 2. Budžeta izdevumi: | 1 008 788 | 0 | 55 076 | 55 076 | 55 076 |
| 2.1. valsts pamatbudžets | 563 503 | 0 | 55 076 | 55 076 | 55 076 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 445 285 | 0 | 0 | 0 | 0 |
| 3. Finansiālā ietekme: | 0 | 0 | -55 076 | -55 076 | -55 076 |
| 3.1. valsts pamatbudžets | 0 | 0 | -55 076 | -55 076 | -55 076 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 55 076 | 55 076 | 55 076 |
| 5. Precizēta finansiālā ietekme: | X | 0 | 0  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši Ministru kabineta 2011.gada 5.jūlija noteikumu Nr.523 „Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību izglītības iestādēs, kurās īsteno profesionālās pamatizglītības, arodizglītības un profesionālās vidējās izglītības programmas” (turpmāk – MK noteikumi Nr.523) 4.punktam kompetenču centros izglītojamo skaitam piemēro papildu koeficientu 1,1.Šobrīd vidusskolai ministrijas budžetā 2017.gadam plānotais finansējums profesionālās vidējās izglītības programmām ir 491 125 *euro*, t.sk. jau piešķirtais finansējums 2017.gada janvārim – augustam 327 417 *euro* un 2017.gada septembrim – decembrim rezervētais finansējums 163 708 *euro*. Savukārt 2017.gada janvārim – augustam plānotais finansējums profesionālās ievirzes izglītības programmu finansēšanai ir 48 252 *euro*, bet 2017.gada septembrim – decembrim provizoriskais finansējums profesionālās ievirzes izglītības programmām ir 24 126 *euro*.Minētais finansējums aprēķināts, pamatojoties uz faktisko izglītojamo skaitu vidusskolā, kuram nav piemērots koeficients 1,1. Tādējādi ir nepieciešams papildu finansējums piemaksu nodrošināšanai kompetences centru pedagogiem, ko paredz Ministru kabineta 2016.gada 5.jūlija noteikumu Nr.445 „Pedagogu darba samaksas noteikumi” 22.punkts.Papildus nepieciešamā finansējuma aprēķins ir pievienots Projekta sākotnējas ietekmes novērtējuma ziņojuma (anotācijas) pielikumā. Aprēķini veikti saskaņā ar MK noteikumos Nr.523 noteikto kārtību.Lai nodrošinātu piemaksas 10% apmērā kompetences centra pedagogiem, 2017.gada septembrim – decembrim nepieciešams papildu finansējums 18 360 *euro* apmērā, savukārt 2018.gadā un turpmākajos gados (ja nemainās valsts budžeta finansēto audzēkņu skaits) papildus nepieciešams finansējums 55 076 *euro* apmērā.2017.gadā papildus nepieciešamais finansējums minēto piemaksu nodrošināšanai kompetences centru pedagogiem tiks nodrošināts ministrijas esošā budžeta ietvaros. Savukārt jautājums par papildus nepieciešamo finansējumu kompetences centra funkciju nodrošināšanai 2018.gadā un turpmākajos gados ir izskatāms Ministru kabinetā, sagatavojot likumprojektu „Par vidēja termiņa budžeta ietvaru  2018., 2019. un 2020.gadam” un likumprojektu „Par valsts budžetu 2018.gadam” kopā ar visu ministriju un centrālo valsts iestāžu papildu finansējuma pieprasījumiem.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Daugavpils pilsētas pašvaldība kā vidusskolas dibinātājs nodrošina skolas uzturēšanas izdevumu un administrācijas un tehniskā personāla atalgojuma apmaksu. 2017.gadā Daugavpils pilsētas pašvaldības pamatbudžetā vidusskolai paredzēti 424 080 *euro*, ko plānots izlietot tehniskā personāla un administrācijas apmaksai (286 008 *euro*), komandējuma izdevumiem (1458 *euro*), pakalpojumu apmaksai (94 389 *euro*), krājumu izveidei (32 596 *euro*), periodikas iegādei (1122 *euro*), pamatkapitāla veidošanai (14 907 *euro*) un stipendijām vidusskolas audzēkņiem (33 600 *euro*). Savukārt maksas pakalpojumu budžetā plānoti ieņēmumi 21 025 *euro* apmērā, kas tiks iegūti no telpu īres, vecāku līdzfinansējuma un pedagogu profesionālās pilnveides kursu organizēšanas. Minētos ieņēmumus plānots izlietot profesionālās ievirzes izglītības programmu pedagogu atalgojumam un krājumu izveidei. Ņemot vērā, ka tuvākajos gados saglabāsies esošais audzēkņu skaits, kompetences centra statusa iegūšana turpmākajos 3 gados neatstās ietekmi uz pašvaldības piešķirto finansējuma apmēru vidusskolai, un tas saglabāsies 2017.gada līmenī. |

*Anotācijas IV un V sadaļa – Projekts šo jomu neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts pieejams ministrijas mājas lapā [www.km.gov.lv](http://www.km.gov.lv) sadaļā „Sabiedrības līdzdalība”, kā arī Daugavpils pilsētas domes un vidusskolas mājas lapās. Sadarbības partneri un citi interesenti aicināti izteikt viedokli par Projektu.  |
| 2. | Sabiedrības līdzdalība projekta izstrādē  | Par sabiedrības līdzdalību Projekta izstrādē liecina vēstules no vidusskolas sadarbības partneriem (Latgales plānošanas reģions, Daugavpils novada Kultūras pārvalde Daugavpils pilsētas domes Kultūras pārvalde, biedrība „Eiroreģions „Ezeru zeme””, Daugavpils Novadpētniecības un mākslas muzejs, Daugavpils Marka Rotko mākslas centrs, SIA „Aimax”, Daugavpils pilsētas domes Pilsētplānošanas un būvniecības departaments, SIA „DauTKom Plus”, Rēzeknes Tehnoloģiju akadēmija, Daugavpils Universitātes Mūzikas un mākslas fakultāte, Daugavpils pilsētas dome ), kurās tiek pausta informētība par vidusskolas virzību uz kompetences centra statusu un atbalsts tam, kā arī apliecinājums esošajai un turpmākajai sadarbībai. |
| 3. | Sabiedrības līdzdalības rezultāti  | Sabiedrība atbalsta kompetences centra statusa piešķiršanu vidusskolai. |
| 4. | Cita informācija | Nav  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, vidusskola, Daugavpils pilsētas dome. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide. esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

Beinaroviča 67356284

Baiba.Beinarovica@lnkc.gov.lv